Акафист
сладчайшему Господу нашему Иисусу Христу
Кондак 1, глас 8
Возбраˆнный Воевоˆдо и Гоˆсподи, аˆда Победиˆтелю, яˆко избаˆвлься от веˆчныя смеˆрти, похваˆльная восписуˆю Ти, создаˆние и раб Твой; но яˆко имеˆяй милосеˆрдие неизречеˆнное, от всяˆких мя бед свободиˆ, зовуˆща:
Иисуˆсе, Сыˆне Боˆжий, помиˆлуй мя.
Икос 1
А˜нгелов Твоˆрче и Гоˆсподи Сил, отвеˆрзи ми недоумеˆнный ум и языˆк на похвалуˆ пречиˆстаго Твоегоˆ иˆмене, яˆкоже глухоˆму и гугниˆвому дреˆвле слух и языˆк отвеˆрзл есиˆ, и глагоˆлаше зовыˆй таковаˆя:
Иисуˆсе пречуˆдный, А˜нгелов удивлеˆние;
Иисуˆсе пресиˆльный, прародиˆтелей избавлеˆние.
Иисуˆсе преслаˆдкий, патриаˆрхов величаˆние;
Иисуˆсе преслаˆвный, цареˆй укреплеˆние.
Иисуˆсе прелюбиˆмый, пророˆков исполнеˆние;
Иисуˆсе предиˆвный, муˆчеников креˆпосте.
Иисуˆсе претиˆхий, монаˆхов раˆдосте;
Иисуˆсе премиˆлостивый, пресвиˆтеров слаˆдосте.
Иисуˆсе премилосеˆрдый, поˆстников воздержаˆние;
Иисуˆсе преслаˆдостный, преподоˆбных раˆдование.
Иисуˆсе пречестныˆй, деˆвственных целомуˆдрие;
Иисуˆсе предвеˆчный, греˆшников спасеˆние.
Иисуˆсе, Сыˆне Боˆжий, помиˆлуй мя.
Кондак 2
Виˆдя вдовиˆцу зеˆльне плаˆчущу, Гоˆсподи, яˆкоже бо тогдаˆ умилосеˆрдився, сыˆна еяˆ на погребеˆние несоˆма воскресиˆл есиˆ: сиˆце и о мне умилосеˆрдися, Человеколюˆбче, и грехмиˆ умерщвлеˆнную моюˆ дуˆшу воскресиˆ, зовуˆщую: Аллилуˆия.
Икос 2
Раˆзум неуразумеˆнный разумеˆти Филиˆпп ищаˆ, Гоˆсподи, покажиˆ нам Отцаˆ, глагоˆлаше; Ты же к немуˆ: толиˆкое вреˆмя сый со Мноˆю, не познаˆл ли есиˆ, яˆко Отеˆц во Мне, и Аз во Отцеˆ есмь? Теˆмже, Неизслеˆдованне, со страˆхом зовуˆ Ти:
Иисуˆсе, Боˆже предвеˆчный;
Иисуˆсе, Царюˆ пресиˆльный.
Иисуˆсе, Владыˆко долготерпелиˆвый;
Иисуˆсе, Спаˆсе премиˆлостивый.
Иисуˆсе, Храниˆтелю мой преблагиˆй;
Иисуˆсе, очиˆсти грехиˆ мояˆ.
Иисуˆсе, отымиˆ беззакоˆния мояˆ;
Иисуˆсе, отпустиˆ непраˆвды мояˆ.
Иисуˆсе, надеˆждо мояˆ, не остаˆви менеˆ;
Иисуˆсе, Помоˆщниче мой, не отриˆни менеˆ.
Иисуˆсе, Создаˆтелю мой, не забуˆди менеˆ;
Иисуˆсе, Паˆстырю мой, не погубиˆ менеˆ.
Иисуˆсе, Сыˆне Боˆжий, помиˆлуй мя.
Кондак 3
Сиˆлою свыˆше апоˆстолы облекиˆй, Иисуˆсе, во Иерусалиˆме седяˆщия, облецыˆ и менеˆ, обнажеˆннаго от всяˆкаго благотвореˆния, теплотоˆю Дуˆха Святаˆго Твоегоˆ, и даждь ми с любоˆвию пеˆти Тебеˆ: Аллилуˆия.
Икос 3
Имеˆяй богаˆтство милосеˆрдия, мытариˆ и греˆшники, и невеˆрныя призваˆл есиˆ, Иисуˆсе; не преˆзри и менеˆ ныˆне, подоˆбнаго им, но яˆко многоцеˆнное миˆро, приимиˆ песнь сиюˆ:
Иисуˆсе, сиˆло непобедиˆмая;
Иисуˆсе, миˆлосте безконеˆчная.
Иисуˆсе, красотоˆ пресвеˆтлая;
Иисуˆсе, любыˆ неизречеˆнная.
Иисуˆсе, Сыˆне Боˆга Живаˆго;
Иисуˆсе, помиˆлуй мя греˆшнаго.
Иисуˆсе, услыˆши мя, в беззакоˆниих зачаˆтаго;
Иисуˆсе, очиˆсти мя, во гресеˆх рождеˆннаго.
Иисуˆсе, научиˆ мя непотреˆбнаго;
Иисуˆсе, осветиˆ мя теˆмнаго.
Иисуˆсе, очиˆсти мя сквеˆрнаго;
Иисуˆсе, возведиˆ мя блуˆднаго.
Иисуˆсе, Сыˆне Боˆжий, помиˆлуй мя.
Кондак 4
Буˆрю внутрь имеˆяй помышлеˆний сумниˆтельных, Петр утопаˆше; узреˆв же во плоˆти Тя суˆща, Иисуˆсе, и по водаˆм ходяˆща, познаˆ Тя Боˆга иˆстиннаго, и руˆку спасеˆния получиˆв, речеˆ: Аллилуˆия.
Икос 4
Слыˆша слепыˆй мимоходяˆща Тя, Гоˆсподи, путеˆм, вопияˆше: Иисуˆсе, Сыˆне Давиˆдов, помиˆлуй мя! И призваˆв, отвеˆрзл есиˆ оˆчи егоˆ. Просветиˆ уˆбо миˆлостию Твоеˆю оˆчи мыˆсленныя сеˆрдца и менеˆ, вопиюˆща Ти и глагоˆлюща:
Иисуˆсе, выˆшних Создаˆтелю;
Иисуˆсе, ниˆжних Искупиˆтелю.
Иисуˆсе, преиспоˆдних Потребиˆтелю;
Иисуˆсе, всеяˆ тваˆри Украсиˆтелю.
Иисуˆсе, душиˆ моеяˆ Утеˆшителю;
Иисуˆсе, умаˆ моегоˆ Просветиˆтелю.
Иисуˆсе, сеˆрдца моегоˆ весеˆлие;
Иисуˆсе, теˆла моегоˆ здраˆвие.
Иисуˆсе, Спаˆсе мой, спасиˆ мя;
Иисуˆсе, свеˆте мой, просветиˆ мя.
Иисуˆсе, муˆки всяˆкия избаˆви мя;
Иисуˆсе, спасиˆ мя недостоˆйнаго.
Иисуˆсе, Сыˆне Боˆжий, помиˆлуй мя.
Кондак 5
Боготоˆчною Кроˆвию, яˆкоже искупиˆл есиˆ нас дреˆвле от закоˆнныя кляˆтвы, Иисуˆсе, сиˆце измиˆ нас от сеˆти, еˆюже змий запяˆт ны страстьмиˆ плотскиˆми, и блуˆдным наваждеˆнием, и злым уныˆнием, вопиюˆщия Ти: Аллилуˆия.
Икос 5
Виˆдевше оˆтроцы евреˆйстии во оˆбразе человеˆчестем Создаˆвшаго рукоˆю человеˆка, и Владыˆку разумеˆвше Егоˆ, потщаˆшася веˆтвьми угодиˆти Емуˆ, осаˆнна вопиюˆще. Мы же песнь приноˆсим Ти, глагоˆлюще:
Иисуˆсе, Боˆже иˆстинный;
Иисуˆсе, Сыˆне Давиˆдов.
Иисуˆсе, Царюˆ преслаˆвный;
Иисуˆсе, А˜гнче непороˆчный.
Иисуˆсе, Паˆстырю предиˆвный;
Иисуˆсе, Храниˆтелю во млаˆдости моеˆй.
Иисуˆсе, Кормиˆтелю во юˆности моеˆй;
Иисуˆсе, похвалоˆ в стаˆрости моеˆй.
Иисуˆсе, надеˆждо в смеˆрти моеˆй;
Иисуˆсе, животеˆ по смеˆрти моеˆй.
Иисуˆсе, утешеˆние моеˆ на Судеˆ Твоеˆм;
Иисуˆсе, желаˆние моеˆ, не посрамиˆ менеˆ тогдаˆ.
Иисуˆсе, Сыˆне Боˆжий, помиˆлуй мя.
Кондак 6
Проповеˆдник богоноˆсных вещаˆние и глагоˆлы исполняˆя, Иисуˆсе, на землиˆ яˆвлься, и с человеˆки Невместиˆмый пожиˆл есиˆ, и болеˆзни наˆша подъяˆл есиˆ. Отнюˆдуже раˆнами Твоиˆми мы исцелеˆвше, пеˆти навыкоˆхом: Аллилуˆия.
Икос 6
Возсияˆ вселеˆнней просвещеˆние иˆстины Твоеяˆ, и отгнаˆся лесть бесоˆвская: иˆдоли бо, Спаˆсе наш, не терпяˆще Твоеяˆ креˆпости, падоˆша. Мы же, спасеˆние получиˆвше, вопиеˆм Ти:
Иисуˆсе, иˆстино, лесть отгоняˆщая;
Иисуˆсе, свеˆте, превыˆшший всех свеˆтлостей.
Иисуˆсе, Царюˆ, премогаˆяй всех креˆпости;
Иисуˆсе, Боˆже, пребываˆяй в миˆлости.
Иисуˆсе, Хлеˆбе живоˆтный, насыˆти мя аˆлчущаго;
Иисуˆсе, истоˆчниче раˆзума, напоˆй мя жаˆждущаго.
Иисуˆсе, одеˆждо весеˆлия, одеˆй мя тлеˆннаго;
Иисуˆсе, покроˆве раˆдости, покрыˆй мя недостоˆйнаго.
Иисуˆсе, Подаˆтелю просяˆщим, даждь ми плач за грехиˆ мояˆ;
Иисуˆсе, обреˆтение иˆщущих, обряˆщи дуˆшу моюˆ.
Иисуˆсе, Отвеˆрзителю толкуˆщим, отвеˆрзи сеˆрдце моеˆ окаяˆнное;
Иисуˆсе, Искупиˆтелю греˆшных, очиˆсти беззакоˆния мояˆ.
Иисуˆсе, Сыˆне Боˆжий, помиˆлуй мя.
Кондак 7
Хотяˆ сокровеˆнную таˆйну от веˆка открыˆти, яˆко овчаˆ на заколеˆние ведеˆн был есиˆ, Иисуˆсе, и яˆко аˆгнец пряˆмо стригуˆщаго егоˆ безглаˆсен, и яˆко Бог из меˆртвых воскреˆсл есиˆ, и со слаˆвою на Небесаˆ вознеˆслся есиˆ, и нас совоздвиˆгл есиˆ, зовуˆщих: Аллилуˆия.
Икос 7
Диˆвную показаˆ тварь явлеˆйся Твореˆц нам: без сеˆмене от Деˆвы воплотиˆся; из гроˆба, печаˆти не рушиˆв, воскреˆсе; и ко апоˆстолом двеˆрем затвореˆнным с плоˆтию вниˆде. Теˆмже чудяˆщеся, воспоиˆм:
Иисуˆсе, Слоˆве необымеˆнный;
Иисуˆсе, Слоˆве несоглядаˆемый.
Иисуˆсе, сиˆло непостижиˆмая;
Иисуˆсе, муˆдросте недомыˆслимая.
Иисуˆсе, Божествоˆ неопиˆсанное;
Иисуˆсе, госпоˆдство неисчеˆтное.
Иисуˆсе, цаˆрство непобедиˆмое;
Иисуˆсе, владыˆчество безконеˆчное.
Иисуˆсе, креˆпосте высочаˆйшая;
Иисуˆсе, влаˆсте веˆчная.
Иисуˆсе, Твоˆрче мой, ущеˆдри мя;
Иисуˆсе, Спаˆсе мой, спасиˆ мя.
Иисуˆсе, Сыˆне Боˆжий, помиˆлуй мя.
Кондак 8
Страˆнно Боˆга вочеловеˆчшася виˆдяще, устраниˆмся суˆетнаго миˆра, и ум на Божеˆственная возложиˆм: сегоˆ бо раˆди Бог на зеˆмлю сниˆде, да нас на Небесаˆ возведеˆт, вопиюˆщих Емуˆ: Аллилуˆия.
Икос 8
Весь бе в ниˆжних, и выˆшних никаˆкоже отступиˆ Неисчеˆтный, егдаˆ воˆлею нас раˆди пострадаˆ, и смеˆртию Своеˆю наˆшу смерть умертвиˆ, и Воскресеˆнием живоˆт дароваˆ поюˆщим:
Иисуˆсе, слаˆдосте сердеˆчная;
Иисуˆсе, креˆпосте телеˆсная.
Иисуˆсе, свеˆтлосте душеˆвная;
Иисуˆсе, быстротоˆ уˆмная.
Иисуˆсе, раˆдосте соˆвестная;
Иисуˆсе, надеˆждо извеˆстная.
Иисуˆсе, паˆмяте предвеˆчная;
Иисуˆсе, похвалоˆ высоˆкая.
Иисуˆсе, слаˆво мояˆ превознесеˆнная;
Иисуˆсе, желаˆние моеˆ, не отриˆни менеˆ.
Иисуˆсе, Паˆстырю мой, взыщиˆ менеˆ;
Иисуˆсе, Спаˆсе мой, спасиˆ менеˆ.
Иисуˆсе, Сыˆне Боˆжий, помиˆлуй мя.
Кондак 9
Все естествоˆ А˜нгельское безпрестаˆни слаˆвит пресвятоˆе иˆмя Твоеˆ, Иисуˆсе, на Небесиˆ, Свят, Свят, Свят, вопиюˆще; мы же греˆшнии на землиˆ бреˆнными устнаˆми вопиеˆм: Аллилуˆия.
Икос 9
Ветиˆя многовещаˆнныя яˆкоже рыˆбы безглаˆсныя виˆдим о Тебеˆ, Иисуˆсе, Спаˆсе наш: недоумеˆют бо глагоˆлати, каˆко Бог непрелоˆжный, и Человеˆк совершеˆнный пребываˆеши? Мы же таˆинству дивяˆщеся, вопиеˆм веˆрно:
Иисуˆсе, Боˆже предвеˆчный;
Иисуˆсе, Царюˆ цаˆрствующих.
Иисуˆсе, Владыˆко владеˆющих;
Иисуˆсе, Судиеˆ живыˆх и меˆртвых.
Иисуˆсе, надеˆждо ненадеˆжных;
Иисуˆсе, утешеˆние плаˆчущих.
Иисуˆсе, слаˆво ниˆщих;
Иисуˆсе, не осудиˆ мя по делоˆм моиˆм.
Иисуˆсе, очиˆсти мя по миˆлости Твоеˆй;
Иисуˆсе, отжениˆ от менеˆ уныˆние.
Иисуˆсе, просветиˆ мояˆ мыˆсли сердеˆчныя;
Иисуˆсе, даждь ми паˆмять смеˆртную.
Иисуˆсе, Сыˆне Боˆжий, помиˆлуй мя.
Кондак 10
Спастиˆ хотяˆ мир, Востоˆче востоˆком, к теˆмному заˆпаду, естествуˆ наˆшему, пришеˆд, смириˆлся есиˆ до смеˆрти; теˆмже превознесеˆся иˆмя Твоеˆ паˆче всяˆкаго иˆмене, и от всех колеˆн Небеˆсных и земныˆх слыˆшиши: Аллилуˆия.
Икос 10
Царюˆ Превеˆчный, Утеˆшителю, Христеˆ иˆстинный, очиˆсти ны от всяˆкия сквеˆрны, яˆкоже очиˆстил есиˆ деˆсять прокажеˆнных, и исцелиˆ ны, яˆкоже исцелиˆл есиˆ сребролюбиˆвую дуˆшу Закхеˆя мытаряˆ, да вопиеˆм Ти, во умилеˆнии зовуˆще:
Иисуˆсе, сокроˆвище нетлеˆнное;
Иисуˆсе, богаˆтство неистощиˆмое.
Иисуˆсе, пиˆще креˆпкая;
Иисуˆсе, питиеˆ неисчерпаˆемое.
Иисуˆсе, ниˆщих одеяˆние;
Иисуˆсе, вдов заступлеˆние.
Иисуˆсе, сиˆрых Защиˆтниче;
Иисуˆсе, труждаˆющихся поˆмоще.
Иисуˆсе, страˆнных Настаˆвниче;
Иисуˆсе, плаˆвающих Коˆрмчий.
Иисуˆсе, буˆрных отиˆшие;
Иисуˆсе Боˆже, воздвиˆгни мя паˆдшаго.
Иисуˆсе, Сыˆне Боˆжий, помиˆлуй мя.
Кондак 11
Пеˆние всеумилеˆнное приношуˆ Ти недостоˆйный, вопиюˆ Ти, яˆко хананеˆя: Иисуˆсе, помиˆлуй мя, не дщерь бо, но плоть иˆмам, страстьмиˆ люˆте бесяˆщуюся и яˆростию палиˆмую, и исцелеˆние даждь вопиюˆщу Ти: Аллилуˆия.
Икос 11
Светоподаˆтельна светиˆльника суˆщим во тьме неразуˆмия, преˆжде гоняˆй Тя Паˆвел, богоразуˆмнаго глаˆса сиˆлу внушиˆ, и душеˆвную быстротуˆ уясниˆ; сиˆце и менеˆ теˆмныя зеˆницы душеˆвныя просветиˆ, зовуˆща:
Иисуˆсе, Царюˆ мой прекреˆпкий;
Иисуˆсе, Боˆже мой пресиˆльный.
Иисуˆсе, Гоˆсподи мой пребезсмеˆртный;
Иисуˆсе, Создаˆтелю мой преслаˆвный.
Иисуˆсе, Настаˆвниче мой предоˆбрый;
Иисуˆсе, Паˆстырю мой прещеˆдрый.
Иисуˆсе, Владыˆко мой премиˆлостивый;
Иисуˆсе, Спаˆсе мой премилосеˆрдый.
Иисуˆсе, просветиˆ мояˆ чуˆвствия, потемнеˆнная страстьмиˆ;
Иисуˆсе, исцелиˆ моеˆ теˆло, оструплеˆнное грехмиˆ.
Иисуˆсе, очиˆсти мой ум от поˆмыслов суˆетных;
Иисуˆсе, сохраниˆ сеˆрдце моеˆ от поˆхотей лукаˆвых.
Иисуˆсе, Сыˆне Боˆжий, помиˆлуй мя.
Кондак 12
Благодаˆть подаˆждь ми, всех долгоˆв Решиˆтелю, Иисуˆсе, и приимиˆ мя каˆющася, яˆкоже прияˆл есиˆ Петраˆ, отвеˆргшагося Тебеˆ, и призовиˆ мя унываˆющаго, яˆкоже дреˆвле Паˆвла, гоняˆща Тя, и услыˆши мя, вопиюˆща Ти: Аллилуˆия.
Икос 12
Поюˆще Твоеˆ вочеловеˆчение, восхваляˆем Тя вси, и веˆруем со Фомоˆю, яˆко Госпоˆдь и Бог есиˆ, седяˆй со Отцеˆм, и хотяˆй судиˆти живыˆм и меˆртвым. Тогдаˆ уˆбо сподоˆби мя деснаˆго стояˆния, вопиюˆщаго:
Иисуˆсе, Царюˆ предвеˆчный, помиˆлуй мя;
Иисуˆсе, цвеˆте благовоˆнный, облагоухаˆй мя.
Иисуˆсе, теплотоˆ любиˆмая, огреˆй мя;
Иисуˆсе, храˆме предвеˆчный, покрыˆй мя.
Иисуˆсе, одеˆждо свеˆтлая, украсиˆ мя;
Иисуˆсе, биˆсере честныˆй, осияˆй мя.
Иисуˆсе, каˆменю драгиˆй, просветиˆ мя;
Иисуˆсе, соˆлнце праˆвды, осветиˆ мя.
Иисуˆсе, свеˆте святыˆй, облистаˆй мя;
Иисуˆсе, болеˆзни душеˆвныя и телеˆсныя избаˆви мя.
Иисуˆсе, из рукиˆ сопротиˆвныя измиˆ мя;
Иисуˆсе, огняˆ неугасиˆмаго и проˆчих веˆчных мук свободиˆ мя.
Иисуˆсе, Сыˆне Боˆжий, помиˆлуй мя.
Кондак 13
О преслаˆдкий и всещеˆдрый Иисуˆсе! Приимиˆ ныˆне маˆлое молеˆние сиеˆ наˆше, яˆкоже прияˆл есиˆ вдовиˆцы две леˆпте, и сохраниˆ достояˆние Твоеˆ от враг виˆдимых и невиˆдимых, от нашеˆствия иноплемеˆнник, от недуˆга и глаˆда, от всяˆкия скоˆрби и смертоноˆсныя раˆны, и грядуˆщия измиˆ муˆки всех, вопиюˆщих Ти: Аллилуˆия, аллилуˆия, аллилуˆия.
Этот кондак читается трижды.
Затем:

Икос 1
А˜нгелов Твоˆрче и Гоˆсподи Сил, отвеˆрзи ми недоумеˆнный ум и языˆк на похвалуˆ пречиˆстаго Твоегоˆ иˆмене, яˆкоже глухоˆму и гугниˆвому дреˆвле слух и языˆк отвеˆрзл есиˆ, и глагоˆлаше зовыˆй таковаˆя:
Иисуˆсе пречуˆдный, А˜нгелов удивлеˆние;
Иисуˆсе пресиˆльный, прародиˆтелей избавлеˆние.
Иисуˆсе преслаˆдкий, патриаˆрхов величаˆние;
Иисуˆсе преслаˆвный, цареˆй укреплеˆние.
Иисуˆсе прелюбиˆмый, пророˆков исполнеˆние;
Иисуˆсе предиˆвный, муˆчеников креˆпосте.
Иисуˆсе претиˆхий, монаˆхов раˆдосте;
Иисуˆсе премиˆлостивый, пресвиˆтеров слаˆдосте.
Иисуˆсе премилосеˆрдый, поˆстников воздержаˆние;
Иисуˆсе преслаˆдостный, преподоˆбных раˆдование.
Иисуˆсе пречестныˆй, деˆвственных целомуˆдрие;
Иисуˆсе предвеˆчный, греˆшников спасеˆние.
Иисуˆсе, Сыˆне Боˆжий, помиˆлуй мя.
Кондак 1
Возбраˆнный Воевоˆдо и Гоˆсподи, аˆда Победиˆтелю, яˆко избаˆвлься от веˆчныя смеˆрти, похваˆльная восписуˆю Ти, создаˆние и раб Твой; но яˆко имеˆяй милосеˆрдие неизречеˆнное, от всяˆких мя бед свободиˆ, зовуˆща:
Иисуˆсе, Сыˆне Боˆжий, помиˆлуй мя.
Молитва ко Господу нашему Иисусу Христу
Владыˆко Гоˆсподи Иисуˆсе Христеˆ Боˆже мой, И˜же неизречеˆннаго раˆди Твоегоˆ человеколюˆбия на конеˆц векоˆв во плоть оболкиˆйся от Приснодеˆвы Мариˆи! Слаˆвлю о мне Твоеˆ спасиˆтельное промышлеˆние, раб Твой, Владыˆко; песнослоˆвлю Тя, яˆко Тебеˆ раˆди Отцаˆ познаˆх; благословлюˆ Тя, Егоˆже раˆди и Дух Святыˆй в мир прииˆде; покланяˆюся Твоеˆй по плоˆти Пречиˆстей Маˆтери, таковеˆй страˆшней таˆйне послужиˆвшей; восхваляˆю Твояˆ А˜нгельская ликостояˆния, яˆко воспеваˆтели и служиˆтели Твоегоˆ велиˆчествия; ублажаˆю Предтеˆчу Иоаˆнна, Тебеˆ крестиˆвшаго, Гоˆсподи; почитаˆю и провозвестиˆвшия Тя пророˆки; прославляˆю апоˆстолы Твояˆ святыˆя; торжествуˆю же и муˆченики; свящеˆнники же Твояˆ слаˆвлю; покланяˆюся преподоˆбным Твоиˆм; и вся Твояˆ праˆведники пеˆстунствую. Таковаˆго и толиˆко мноˆгаго и неизречеˆннаго лиˆка Божеˆственнаго в молиˆтву привождуˆ Тебеˆ, всещеˆдрому Боˆгу, раб Твой, и сегоˆ раˆди прошуˆ моиˆм согрешеˆнием прощеˆния, еˆже даˆруй ми всех Твоиˆх раˆди святыˆх, изряˆднее же святыˆх Твоиˆх щедроˆт, яˆко благословеˆн есиˆ во веˆки. Амиˆнь.